Финале УЕФА Лиге шампиона 2020.
Финале УЕФА Лиге шампиона 2020. је била последња утакмице Лиге шампиона 2019/20, укупно 65. сезоне најјачег европског клупског такмичења које се организује под окриљем УЕФА-е, а 28. сезона од кад је такмичење реформисано из Купа европских шампиона у Лигу шампиона. Финале је одиграно 23. августа 2020. на Стадиону светлости у Лисабону, Португалија, између француског Париз Сен Жермена и немачког Бајерн Минхена. Утакмица је одиграна без присуства публике због пандемије вируса корона.